13 
Ova je špilja slučajno otkrivena, a nije ništa drugo nego ona 
velika špilja, koja se prostire ispod cijeloga Bribira, kojom svakako 
protiče tekućica, i koja stoji u savezu sa fenomenom bribirske 
doline, koja je nastala uslijed slijeganja ili preloma špiljskih tavana. 
Ovo mnijenje potvrđuju i bezdani, koji se nalaze u bribirskoj dolini, 
kroz koje udara hladan zrak napolje, što je očiti znak, da je ista 
dolina u savezu sa riječnim špiljama. Time se obara mnijenje 
Grundovo o neeksistenciji špiljskih rijeka, kao i njegovih pristaša, 
a isto tako i mnijenje čuvenog profesora Cvijića o postanku dolina 
uslijed fenomena špilja. Prof. Cvijić, kako sam to u partiji »Doline« 
obradio, uporno niječe, da bi doline bile u savezu sa špiljama, 
i da bi mogle nastati uslijed preloma špiljskih tavana. U koliko je 
mnijenje Cvijićevo opravdano, imamo baš kod iste špilje upravo 
tipičan primjer doline, koja je nastala upravo uslijed preloma 
špiljskih stijena i tavana. Ova dolina nalazi se odmah preko puta 
istog gostioničara Piškulića, tako, da se upravo napadno vidi, kako 
su se stijene špiljskih tavana slegle, pošto se je objam špilje pri- 
makao u blizinu površine, te je uslijed toga uslijedio i prelom 
špiljskih tavana, a dolina je zadobila oblik bunarskin dolina. 
II. Suhe špilje. 
Špilja »Čardaruša«. 
Špilja Čardaruša nalazi se u dragi kod Kozica, I kim. od ceste, 
a 8 klm. od Senja, te sastoji od dviju dvorana, jedna povrh druge, 
otkale joj je jamačno i narod ime dao. 
